Rikunarita-ORG/Wikinium huggingface dataset:
# கணேஷ் – வசந்த்

| கணேஷ் – வசந்த் |
| --- |
| உருவாக்கியவர் |
சுஜாதா |
| தகவல் |
| பால் | ஆண்கள் |
| தொழில் | வழக்கறிஞர்கள் |
| தேசிய இனம் | இந்தியர் |

**கணேஷ் – வசந்த்** ஆகிய இருவரும் தமிழ் எழுத்தாளரான சுஜாதா எழுதிய தமிழ் குற்றப்புனைவு புதினங்களில் வரும் பாத்திரங்கள் ஆவர். 1968 ஆம் ஆண்டு புதினமான *நைலான் கயிறு* புதினத்தில் அறிமுகப்படுத்தப்பட்ட கணேஷ், ஒரு தலைசிறந்த மூத்த வழக்கறிஞர் ஆவார். அவர் முக்கியமாக 1973 ஆம் ஆண்டு *பிரியா* புதினத்தைத் தொடர்ந்து அறிமுகப்படுத்தப்பட்ட அவரது ஊர்சுற்றியான இளம் உதவி வழக்கறிஞர் வசந்த் உடன் தோன்றுவார்.

## இரண்டு நபர் இணை

கணேஷ் ஒரு மூத்த வழக்கறிஞர், வசந்த் ஊர்சுற்றியான அவரது துணை வழக்கறிஞர். கணேஷ்-வசந்த் ஜேம்ஸ் ஹாட்லி சேசின் கதாப்பாத்திரங்களான விக் மல்லாய் மற்றும் அவரது உதவியாளரை அடிப்படையாகக் கொண்டது. கணேசுக்கு முதலில் பெண் உதவியாளராக நீரஜா இருந்தார், ஆனால் பின்னர் கணேசுக்கு வசந்த் உதவியாளராக வந்தார். கணேஷ், வசந்த் ஆகியோரின் சரியான வயதை ஆசிரியர் குறிப்பிடவில்லை. இருவரின் வயதும் இருபதுகளுக்கு கூடுதலாகவும் முப்பதுகளின் தொடக்கத்தில் இருக்கும் என்றும் வசந்த் கணேசை விட கொஞ்சம் இளையவர் என்றும் கருதப்படுகிறது. இருவரின் திருமண நிலை எந்த புதினத்திலும் குறிப்பிடப்படவில்லை. 2000 களின் முற்பகுதியில் ஆசிரியரின் கடைசி சில நேர்காணல்களின்படி, வசந்த் ஒரு திருமணமாகா வாலிபர் என்றும் தனக்கேற்ற மணமகளைத் தேடுபவர் என்றார்.

கணேஷ் ஒரு கருத்தார்ந்த நபராக சித்தரிக்கப்படுகிறார், வசந்த் நகைச்சுவை உணர்வு மிக்க, அதேசமயம் புத்திசாலி மனிதராக சித்தரிக்கபடுகிறார். அவர் தன் முதலாளி கணேசின் வலது கையாக உள்ளார். வசந்த் பெண்களுடன் சுற்றுவதை விரும்புகிறவர். பெண்களை அவர்களை ஈர்க்க முயற்சிப்பவர் மேலும் அவர் வயது வந்தோருக்கான நகைச்சுவைகளை மிகவும் விரும்புகிறவர். அவர் தன் முதலாளியின் அறிவுறுத்தலின் பேரில் ஆபத்தான செயல்களில் ஈடுபடுத்திக் கொள்ளும் ஒரு துணிச்சலான பையனாகவும் காட்டப்படுகிறார்.

## படைப்புகள்

இருவரும் தனியாகவும் ஒன்றாகவும் 25க்கும் மேற்பட்ட புதினங்களில் தோன்றியுள்ளனர். அவற்றில் பல கீழே பட்டியலிடப்பட்டுள்ளன:

### புதினங்கள்

1. *நைலான் கயிறு* – தனி ஒருவராக கணேஷ்
2. *காயத்திரி*
3. *பிரியா*
4. *கொலையுதிர் காலம்*
5. *ஆ*
6. *பேசும் பொம்மைகள்*
7. இதன் *பெயரும் கொலை*
8. *வசந்த்! வசந்த்!*
9. *மறுபடியும் கணேஷ்*
10. *மெரினா*
11. *நிர்வாண நகரம்*
12. *கொலை அரங்கம்*
13. *ஐந்தாவது அதியாயம்*
14. ஆயிரத்தில் *இருவர்*
15. *நில்லுங்கள் ராஜாவே*
16. *எதையும் ஒருமுறை*
17. *ஓடாதே!*
18. *மேகத்தை துரத்தியவன்*– தனியாக வசந்த்
19. *மேற்கே ஒரு குற்றம்*
20. *சில்வியா*

### சிறுகதைகள்

1. "மாயா"
2. "மேலும் ஒரு குற்றம்"
3. "மீண்டும் ஒரு குற்றம்"
4. "விதி"
5. "பாதி ராஜ்யம்" – தனி ஒருவராக கணேஷ்
6. "ஒரு விபத்தின் அனடோமி"– தனி ஒருவராக கணேஷ்
7. "மலை மாளிகை"
8. "மோதாமல் ஒரு நாளும் இருக்க வேண்டாம்"
9. "விபரீத கோட்பாடு"

## மற்ற ஊடகங்களில்

கணேஷ் முறையே *காயத்ரி* (1977) மற்றும் *பிரியா* (1978) படங்களில் ஜெய்சங்கர் மற்றும் இரசினிகாந்து ஆகியோரால் சித்தரிக்கப்பட்டார். சன் தொலைக்காட்சி தொடரான *கணேஷ்-வசந்த்* தொடரில், சுரேஷ் மற்றும் விஜய் ஆதிராஜ் இருவரும் இந்த இணை பாத்திரத்தை ஏற்று நடித்தனர். விஜய் தொலைக்காட்சி தொடரான *விஜய் சித்திரத்தின்* "கணேஷ் வசந்த்" பகுதியில், விஜய் ஆதிராஜ் மற்றும் அமித் குமார் இருவரும் நடித்தனர்.

## மேற்கோள்கள்

## நூல் பட்டியல்

* Ramachandran, Naman (2014) [2012]. *Rajinikanth: The Definitive Biography*. New Delhi: Penguin Books. ISBN 978-81-8475-796-5.
# பாரதி (திரைப்படம்)

| *பாரதி* |
| --- |
|  |
| இயக்கம் | ஞான ராஜசேகரன் |
| தயாரிப்பு | சுஜாதா ரங்கநாதன், எம். வரதராஜன், கே. மணிபிரசாத் |
| கதை | ஞான ராஜசேகரன் |
| இசை | இளையராஜா |
| நடிப்பு | சாயாஜி ஷிண்டே, தேவயானி, நிழல்கள் ரவி |
| ஒளிப்பதிவு | தங்கர் பச்சான் |
| படத்தொகுப்பு | பி. லெனின்,வி. டி. விஜயன் |
| விநியோகம் | மீடியா ட்ரீம்ஸ் தனியார் நிறுவனம் |
| வெளியீடு | 2000 |
| ஓட்டம் | 150 நிமிடங்கள். |
| மொழி | தமிழ் |

**பாரதி** திரைப்படம் 2000 ஆம் ஆண்டு வெளிவந்த தமிழ்த் திரைப்படமாகும். ஞான ராஜசேகரன் இயக்கத்தில் வெளிவந்த இத்திரைப்படம் மகாகவி சுப்பிரமணிய பாரதியின் வரலாற்றை மையமாக வைத்து எடுக்கப்பட்டிருப்பது குறிப்பிடத்தக்கது. பாரதியாராக சாயாஜி ஷிண்டேயும், செல்லம்மாவாக தேவயானியும் நடித்துள்ள இத்திரைப்படம் 2000 ஆம் ஆண்டின் சிறந்த திரைப்படத்திற்கான **தேசிய விருதை**ப் பெற்றதும் குறிப்பிடத்தக்கது.

## கதைச்சுருக்கம்

இத்திரைப்படம் மகாகவி சுப்பிரமணிய பாரதியின் வாழ்க்கை வரலாற்றுத் திரைப்படமாகும். இந்திய விடுதலைப் பேராட்டத்தில் பாரதியின் பங்கையும், பாரதியின் உயர்வான சிந்தனைகளும் இப்படத்தின் மூலமாக நாம் அறிந்து கொள்ளலாம்.

## நடிகர்கள்

| நடிகர் | கதாப்பாத்திரம் |
| --- | --- |
| சாயாஜி ஷிண்டே | சுப்பிரமணிய பாரதி |
| தேவயானி | செல்லம்மாள் |
| புஷ்பாக் ரமேஷ் | சிறு வயது பாரதியாக |
| ரமேஷ் குமார் | பாரதியின் நண்பராக |
| நிழல்கள் ரவி | எஸ். பி. ஒய். சுரேந்திரநாத் ஆர்யா |
| டி. பி. கஜேந்திரன் | குவளை |

## வகை

கலைப்படம் / வரலாற்றுப்படம்

## பாடல்கள்

இத்திரைப்படம் இளையராஜா இசையமைத்த திரைப்படமாகும்

|  |  |  |  |  |
| --- | --- | --- | --- | --- |
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:நொ)** |
| 1 | *அக்கினி குஞ்சொன்று* | கே. ஜே. யேசுதாஸ் | சுப்பிரமணிய பாரதி |  |
| 2 | *பாரத சமுதாயம்* | கே. ஜே. யேசுதாஸ் | சுப்பிரமணிய பாரதி |  |
| 3 | *எதிலும் இங்கு* | மது பாலகிருஷ்ணன் | புலமைப்பித்தன் |  |
| 4 | *பிரெஞ்ச் இசை* | இளையராஜா | - |  |
| 5 | *கேளடா மானிடவா* | ராஜ்குமார் பாரதி | சுப்பிரமணிய பாரதி |  |
| 6 | *மயில்போல பொண்ணு* | பவதாரிணி | மு. மேத்தா |  |
| 7 | *நல்லதோர் வீணை* | மனோ, இளையராஜா | சுப்பிரமணிய பாரதி |  |
| 8 | *நின்னைச் சரணடைந்தேன்* | பாம்பே ஜெயஸ்ரீ | சுப்பிரமணிய பாரதி |  |
| 9 | *நின்னைச் சரணடைந்தேன்* | இளையராஜா | சுப்பிரமணிய பாரதி |  |
| 10 | *நிற்பதுவே நடப்பதுவே* | ஹரிஷ் ராகவேந்திரா | சுப்பிரமணிய பாரதி |  |
| 11 | *வந்தேமாதரம்* | மது பாலகிருஷ்ணன் | சுப்பிரமணிய பாரதி |  |

## இவற்றையும் காண்க

* காமராஜ்
* பெரியார்

## வெளி இணைப்புகள்

* இணையதள திரைப்பட தரவுத்தளத்தில் *பாரதி*
* பாரதி திரைக்காட்சிகள் (நிழல்படங்கள் பரணிடப்பட்டது 2007-10-07 at the வந்தவழி இயந்திரம்

## மேற்கோள்கள்
# ஒன்ஸ்மோர்

| *ஒன்ஸ்மோர்* |
| --- |
|  |
| இயக்கம் | எஸ். ஏ. சந்திரசேகர் |
| நடிப்பு | சிவாஜி கணேசன் விஜய் சிம்ரன் சரோஜாதேவி மணிவண்ணன் |
| வெளியீடு | 1997 |
| நாடு |  இந்தியா |
| மொழி | தமிழ் |

ஒன்ஸ்மோர் (*Once More*) (மொ.பெ. மீண்டும் ஒருமுறை) 1997 ஆம் ஆண்டு சூலை மாதம் 4 ஆம் தேதியன்று வெளிவந்த தமிழ்த் திரைப்படமாகும். எஸ். ஏ. சந்திரசேகர் இயக்கத்தில் வெளிவந்த இத்திரைப்படத்தில் சிவாஜி கணேசன், விஜய், சரோஜாதேவி, சிம்ரன் மற்றும் பலர் நடித்துள்ளனர்.

## வகை

காதல்படம்

## நடிகர்கள்

* செல்வமாக சிவாஜி கணேசன்
* சாந்தாவாக சரோஜாதேவி
* விஜயாக விஜய்
* கவிதாவாக சிம்ரன்
* விஜயின் தாய்மாமனாக மணிவண்ணன்

## கதை

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.

தன் அக்காவின் சாவுக்கு விஜய் தான் காரணம் என்று நினைக்கும் கவிதா (சிம்ரன்) பழிவாங்கும் நோக்கில் அவருடன் நெருங்கிப் பழகுகின்றார். உண்மையில் விஜயை ஒருதலையாக காதலித்த காரணத்தாலே அவள் இறந்தாள் என்பது கவிதாவும் அவள் அம்மாவும் அறியாதது. இடையில், சாந்தாவுக்கும் (சரோஜாதேவி) செல்வத்துக்கும் (சிவாஜி கணேசன்) இருக்கும் மனக்கசப்பையும், கருத்துவேறுபாட்டையும் தீர்க்கவும் விஜய் பாடுபடுகிறார். இறுதியில் அவரை கொல்லும் நோக்கில் வந்த கவிதா, விஜயுடன் இணைகிறார்.

## மேற்கோள்கள்

## வெளியிணைப்புகள்

* சர்வதேச திரைப்பட தரவுத் தளத்தில்
# பூவும் புயலும்

| *பூவும் புயலும்* |
| --- |
|  |
| இயக்கம் | எஸ். ஏ. சந்திரசேகர் |
| தயாரிப்பு | மாதம்பட்டி சிவகுமார் செண்பா மூவிஸ் |
| இசை | எஸ். ஏ. ராஜ்குமார் |
| நடிப்பு | சிவகுமார் ராதிகா |
| வெளியீடு | 1988 |
| நாடு | இந்தியா |
| மொழி | தமிழ் |

**பூவும் புயலும்** (*Poovum Puyalum*) 1988 ஆம் ஆண்டு வெளிவந்த தமிழ்த் திரைப்படமாகும். மாதம்பட்டி சிவகுமார் தயாரித்த இப்படத்தை எஸ். ஏ. சந்திரசேகர் இயக்கினார். இப்படத்தில் சிவகுமார் மற்றும் ராதிகா முதன்மை வேடங்களில் நடித்தனர்.

## நடிகர்கள்

* சிவகுமார்
* சரண்ராஜ்
* ராதிகா
* செந்தாமரை
* செந்தில்
* நாசர்
* மாதுரி
* ரசிகா (அறிமுகம்)
* பாரத் (அறிமுகம்)
* வரலட்சுமி
* இந்திரா
* குழந்தை சந்தியா
* வைரம் கிருஷ்ணமூர்த்தி
* ஓமக்குச்சி நரசிம்மன்
* நரசிம்மன்
* செஞ்சி கிருஷ்ணன்
* ஜெயபால்

## பாடல்கள்

இப்படப் பாடல்களை இசையமைப்பாளர் எஸ். ஏ. ராஜ்குமார் எழுதி இசையமைத்தார்.

## மேற்கோள்கள்
# இது எங்கள் நீதி

| *இது எங்கள் நீதி* |
| --- |
|  |
| இயக்கம் | எஸ். ஏ. சந்திரசேகர் |
| தயாரிப்பு | எஸ். எஸ். நீலகண்டன் |
| இசை | இளையராஜா |
| நடிப்பு | நிழல்கள் ரவி ராதிகா விஜய்கிருஷ்ணராஜ் ஜி. சீனிவாசன் கிட்டி ராதாரவி ராஜா ராம்கி எஸ். ஏ. சந்திரசேகர் எஸ். எஸ். சந்திரன் செந்தில் வி. கோபாலகிருஷ்ணன் சித்ரா சிவகாமி வாணி வாணி விசுவநாத் |
| வெளியீடு | 1988 |
| நாடு | இந்தியா |
| மொழி | தமிழ் |

**இது எங்கள் நீதி** 1988-இல் வெளிவந்த தமிழ்த் திரைப்படமாகும். நிழல்கள் ரவி, வாணி விசுவநாத் ஆகியோர் நடித்த இப்படத்தை எஸ். ஏ. சந்திரசேகர் இயக்கினார்.

## நடிகர், நடிகையர்

* இராம்கி
* ராதிகா சரத்குமார்
* நிழல்கள் ரவி
* வாணி விசுவநாத்
* இராஜா
* எஸ். எஸ். சந்திரன்
* விஜய் - குழந்தை நட்சத்திரம்
* செந்தில்

## பாடல்கள்

இத்திரைப்படத்திற்கு இளையராஜா இசையமைத்திருந்தார். பாடல் வரிகளைக் கவிஞர் வாலி எழுதியிருந்தார்.

| பாடல் | பாடியோர் | நீளம் |
| --- | --- | --- |
| "நீதி இது எங்கள்" | இளையராஜா | 4:38 |
| "படித்தேன் படித்தேன்" | மனோ, சித்ரா | 4:40 |
| "புத்திசாலி இராஜா" | மனோ, கே. எஸ். சித்ரா | 4:30 |
| "கடைய கொஞ்சம்" | மலேசியா வாசுதேவன் | 4:35 |
| "சின்ன தம்பி உன்னை நம்பி" | மனோ | 4:31 |
| "உன்னாட்டம் பிள்ளை" | கே. எஸ். சித்ரா | 0:59 |

## மேற்கோள்கள்

## வெளி இணைப்புகள்

* இணையத் திரைப்படத் தரவுதளத்தில் (ஆங்கில மொழியில்)
# சீதா (1990 திரைப்படம்)

| *சீதா* |
| --- |
| இயக்கம் | எஸ். ஏ. சந்திரசேகர் |
| தயாரிப்பு | சோபா சந்திரசேகர் சீலா சிவா |
| கதை | எஸ். ஏ. சந்திரசேகர் (கதை) |
| திரைக்கதை | எஸ். ஏ. சந்திரசேகர் |
| இசை | வித்யாசாகர் |
| நடிப்பு | * ரகுமான்
* கனகா
* ஆர். சரத்குமார்
* கௌதமி
 |
| ஒளிப்பதிவு | இந்து சக்கரவர்த்தி |
| படத்தொகுப்பு | டீ. சியாம் முகர்ஜி |
| கலையகம் | லலிதாஞ்சலி பைன் ஆர்ட்ஸ் |
| வெளியீடு | 14 ஏப்ரல் 1990 (1990-04-14) |
| ஓட்டம் | 115 நிமிடங்கள் |
| நாடு | இந்தியா |
| மொழி | தமிழ் |

**சீதா** (seetha) என்பது 1990 இல் வெளிவந்த தமிழில் வெளிவந்த திகில் திரைப்படமாகும். எஸ். ஏ. சந்திரசேகர் இத்திரைப்படத்தை இயக்கியிருந்தார். இத்திரைப்படத்தில் முன்னணிக் கதாபாத்திரங்களில் ரகுமான், கனகா, ஆர். சரத்குமார், கவுண்டமணி ஆகியோரும் அவர்களுடன் இணைந்து சரண்ராஜ், சனகராஜ், மனோரமா, ராதாரவி, எஸ். சங்கர், ஸ்ரீவித்யா, டெல்லி கணேஷ் ஆகியோரும் நடித்திருந்தனர். இத்திரைப்படத்தை சோபா சந்திரசேகர், சீலா சிவா ஆகியோர் தயாரித்திருந்தனர். வித்தியாசாகர் இத்திரைப்படத்திற்கு இசையமைத்திருந்தார். மற்றும் ஏப்ரல் 14, 1990ம் திகதி வெளியிடப்பட்டுள்ளது. இத்திரைப்படம் தெலுங்கில் மொழி மாற்றம் செய்யப்பட்டு அதே பெயரில் வெளிவந்துள்ளது.

## கதைச்சுருக்கம்

கதையின் ஆரம்பம் சீதா (கனகா) தனது படிப்பையெல்லாம் முடித்துவிட்டு ஊருக்கு திரும்புவதுடன் ஆரம்பிக்கிறது. சீதாவின் குடும்பம் அவ்வூரின் ஜமீந்தாரின் மகனான பூபதி அவர்களின் குடும்பத்தில் தலையிடும் வரை மகிழ்ச்சிகரமானதாகவே காணப்படுகிறது. பூபதியின் ரௌடித்தனத்தால் அவ்வூர் மக்கள் அவன் மீது பயத்தில் வாழ்த்தனர். பூபதி சீதாவை திருமணம் செய்ய விரும்ப சீதாவோ அவனை நிராகரித்தாள். இதனால் ஆத்திரமடைந்த பூபதி அவளுடைய தந்தையை கொன்றான். இதனால் பயந்து போன சீதாவும் அவளது அம்மாவும் ஊரைவிட்டு போவதற்கு முடிவு செய்கின்றனர். சீதாவிற்கு நகரத்தில் ஒர் வாடகை வீடும், நல்ல வேலையும் கிடைக்கின்றது. ஆனால் பூபதி அவர்களை விட்டபாடில்லை. ஒர் நாள் காவல் அதிகாரி விஜய் (ரகுமான்) சீதாவை காப்பாற்ற இருவரும் ஒருவரை ஒருவர் காதல் கொள்கின்றனர். பின்னர் இருவரும் திருமணம் செய்துகொள்கின்றனர். திருமணத்தின் பின்னர் தான் சம்பந்தப்படாத ஓர் குற்றத்திற்கு கைதாகின்றான். ஊடகவியலாளரான ஜான்சி ராணி (கௌதமி) சீதாவிற்கு உதவ முன் வருகின்றார். ஆனால் ஜான்சியின் கணவனும் அவனோடு ஊழல்வாதி அரசியல் வாதியும் பூபதியுடன் கைகோய்க்கின்றனர். அதன்பின்னர் என்ன நடக்கிறது என்பதுதான் மீதிக்கதை.

## நடிகர்கள்

* ரகுமான்- விஜய்
* கனகா - சீதா
* ஆர். சரத்குமார் - ரத்னராஜ்
* கௌதமி - ஜான்சி ராணி
* சரண்ராஜ் - பூபதி
* சனகராஜ் - பூபதியின் தந்தை
* மனோரமா - பூபதியின் தாய்
* ராதாரவி- சக்கரவர்த்தி
* எஸ். சங்கர் - ஜப்பன்
* ஸ்ரீவித்யா-மீனாட்சி (சீதாவின் தாய்)
* டெல்லி கணேஷ்- நக்கீரன் (சீதாவின் தந்தை)
* யுவஸ்ரீ - சாந்தி (பூபதியின் தங்கை)
* சர்மிலி - ஹம்ஸ்
* சூப்பர் சப்ராயன்
* சிற்றி

## இசை

இத்திரைப்படத்திற்கு வித்தியாசாகர் இசையமைத்துள்ளார். இத்திரைப்படத்தில் உள்ள பாடல்வரிகளை வாலி மற்றும் புலமைப்பித்தன் ஆகியோர் எழுதியுள்ளனர். இத்திரைப்படத்தில் 5 பாடல்கள் அமைந்துள்ளன.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *சீதா (1990 திரைப்படம்)*
# நான் கடவுள் இல்லை

| *நான் கடவுள் இல்லை* |
| --- |
| திரைப்படச் சுவரொட்டி |
| இயக்கம் | எஸ். ஏ. சந்திரசேகர் |
| கதை | எஸ். ஏ. சந்திரசேகர் |
| இசை | சித்தார்த் விபின் |
| நடிப்பு | * சமுத்திரக்கனி
* சாக்சி அகர்வால்
* சரவணன்
 |
| ஒளிப்பதிவு | மகேஷ் கே. தேவ் |
| படத்தொகுப்பு | பிரபாகர் |
| கலையகம் | ஸ்டார் மேக்கர்ஸ் |
| வெளியீடு | 3 மார்ச் 2023 (2023-03-03) |
| நாடு | இந்தியா |
| மொழி | தமிழ் |

**நான் கடவுள் இல்லை** (*Naan Kadavul Illai*) 2023 இல் வெளியான இந்தியத் தமிழ் விழிப்புணர்வு அதிரடித் திரைப்படமாகும்.எஸ்.ஏ.சந்திரசேகர் இயக்கிய இத்திரைப்படத்தில் சமுத்திரக்கனி மற்றும் சாக்‌ஷி அகர்வால் நடித்திருந்தனர். *பகீரா* (2023) மற்றும் *அயோத்தி* (2023) திரைப்பட வெளியீட்டின் போது 2023 மார்ச் 3 அன்று வெளியிடப்பட்டது.

## நடிகர்கள்

* செந்தூரனாக சமுத்திரக்கனி
* லீனாவாக சாக்சி அகர்வால்
* வீரப்பனாக சரவணன்
* எஸ். ஏ. சந்திரசேகர்
* இனியா
* யுவன் மயில்சாமி
* இமான் அண்ணாச்சி
* டயானா ஸ்ரீ
* ரோகினி
* செல்வ குமார்

## தயாரிப்பு

எஸ். ஏ. சந்திரசேகர் இயக்கிய *கேப்மாரி* (2019) திரைப்படம் அவரது கடைசிப் படமாக இருக்கும் என்ற ஊடக அறிக்கைகளை அடுத்து, இயக்குநராகத் தொடர்ந்தார். அக்டோபர் 2020 இல் படத்தின் தயாரிப்பைத் தொடங்கியது. படத்தின் படப்பிடிப்பு 2021 ஆம் ஆண்டிற்குள் நிறைவடைந்தது, செப்டம்பர் 2021 இல் விளம்பரங்கள் தொடங்கின. இப்படத்தில் தனது அதிரடி தொடர்பான கதாபாத்திரத்தில், சாக்சி அகர்வால் கனல் கண்ணனிடம் சண்டைப் பயிற்சி பெற்றார்.

## ஒலிப்பதிவு

இத்திரைப்படத்திற்கு சித்தார்த் விபின் இசையமைத்திருந்தார்.

* கண்ணே என் கண்மணியே – சைந்தவி, எஸ்.ஏ.சந்திரசேகர்
* ஓஹோ வில்லன் – எம்சி ரூட்டு

## வரவேற்பு

இப்படம் 2023 பெப்ரவரி 3 அன்று தமிழ்நாடு முழுவதும் வெளியிடப்பட்டது. *சினிமா எக்ஸ்பிரஸின்* ஒரு விமர்சகர், "இந்த பொறுப்பற்ற பழிவாங்கும் நாடகத்தில் சராசரித்தன்மை செழித்து வளர்கிறது" என்று எழுதினார். மேலும் இத்திரைப்படம் "எஸ். ஏ. சியின், தன் விருப்பமான, நீண்ட, ஏற்றுக்கொள்ளப்படாத மறுபரிசீலனை" என்று எழுதினார். *தினத்தந்தியின்* ஒரு விமர்சகர் படத்திற்கு எதிர்மறையான விமர்சனத்தை அளித்தார்.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *நான் கடவுள் இல்லை*
# மில்லியன்

|  |  |  |  |
| --- | --- | --- | --- |
|

|  |  |  |
| --- | --- | --- |
| ← 999999 | 1000000 | 1000001 → |

 |
|  எண்களின் பட்டியல் — முழு எண்கள் ← 0 101 102 103 104 105 106 107 108 109 |
| முதலெண் | 9814072356 ஒரு மில்லியன் |
| வரிசை | 9814072356ஆவது ஒரு மில்லியனாவது |
| உரோமை | M |
| இரும எண் | 111101000010010000002 |
| முன்ம எண் | 12122102020013 |
| நான்ம எண் | 33100210004 |
| ஐம்ம எண் | 2240000005 |
| அறும எண் | 332333446 |
| எண்ணெண் | 36411008 |
| பன்னிருமம் | 40285412 |
| பதினறுமம் | F424016 |
| இருபதின்மம் | 6500020 |
| 36ம்ம எண் | LFLS36 |

1 முதல் 1 மில்லியன் வரை பத்து அதிகாரங்களை காட்சிப்படுத்துதல்
மேற்கத்திய எண்முறையில் **மில்லியன்** என்பது ஆயிரம் ஆயிரத்தைக் (1000 X 1000) குறிக்கும். இந்திய எண்முறைப்படி 10 இலட்சம் ஒரு மில்லியனுக்குச் சமமானது. ஓரளவு பெரிய கணியங்களின் அளவீடுகள் மில்லியன் கணக்கிலேயே குறிப்பிடப்படுகின்றன.
SI அளவை முறையில் *மெகா* என்னும் முன்னடைவு மில்லியனைக் குறிக்கப் பயன்படுகிறது. எடுத்துக்காட்டாக, ஒரு மில்லியன் வாட்டுகள் ஒரு மெகா வாட்டுகள் (Mega Watts) என்றும், ஒரு மில்லியன் பிக்சல்கள் மெகா பிக்சல்கள் (Mega Pixels) என்றும் அழைக்கப்படுகின்றன.

ஒரு மில்லியன் 1,000,000 (10,00,000 இந்திய எண்முறைப்படி)என எழுதப்படுகிறது. அறிவியல் முறையில் எழுதும்போது, ஒரு மில்லியன் 106 என எழுதப்படும். இப்படி ஒன்றுக்கும் மேற்பட்ட எண்களை மேல்வாய் எண்கள் என்றும், ஒன்றுக்கும் குறைவாக உள்ள அரை, கால், அரைக்கால், வீசம் போன்ற பிள்வ எண்களைக் (பின்ன எண்களைக்), கீழ்வாய் எண்கள் என்றும் கூறுவர்.

## மேற்கோள்கள்
# வினு சக்ரவர்த்தி

| வினு சக்ரவர்த்தி |
| --- |
| பிறப்பு | (1945-12-15)திசம்பர் 15, 1945 உசிலம்பட்டி, மதுரை மாவட்டம், இந்தியா |
| இறப்பு | 27 ஏப்ரல் 2017(2017-04-27) (அகவை 71) சென்னை, தமிழ்நாடு,  இந்தியா |
| தேசியம் | இந்தியன் |
| பணி | நடிகர் |
| செயற்பாட்டுக் காலம் | 1977- 2017 |

**வினு சக்ரவர்த்தி** (*Vinu Chakravarthy*, டிசம்பர் 15, 1945 - ஏப்ரல் 27, 2017) மதுரை மாவட்டம், உசிலம்பட்டியில் பிறந்தார். இவர் தமிழ் நடிகரும், எழுத்தாளரும் ஆவார். இவர் தமிழ், மலையாளம், தெலுங்கு, படகா போன்ற 4 மொழிகளில் 1000க்கும் மேற்பட்ட படங்களில் நடித்துள்ளார். பெரும்பாலும் நகைச்சுவை, குணசித்திர, கெட்ட குணமுடைய (எதிர்நாயகன்) வேடங்களிலுமே நடித்துள்ளார். இவர் தமிழிலேயே மிகப்பெரும்பாலான படங்களில் நடித்துள்ளார்.

## ஆரம்ப கால வாழ்க்கை

இவர் மதுரை மாவட்டத்திலுள்ள உசிலம்பட்டியில் மேல்புதூரில் ஆதிமூல தேவருக்கும் மஞ்சுவாணி அம்மாளுக்கும் மூத்த மகனாகப் பிறந்தார். இவருக்கு பிரேமகாந்தன் என்ற இளைய சகோதரரும், குண்டலகேசி என்ற தங்கையும் உள்ளனர். இவரின் மனைவி கர்ண பூ ஆவார். இவரின் மகள் சண்முக பிரியா பேராசிரியையாக அமெரிக்காவில் உள்ளார். மகன் சரவண பிரியன் இலண்டனில் மருத்துவராக உள்ளார். இவர் இராயப்பேட்டை வெஸ்லே பள்ளியிலும் மீனம்பாக்கம் ஜெயின் கல்லூரியிலும் படிப்பை மேற்கொண்டார். வணிகத்தில் இளங்கலை பட்டம் பெற்றார். இவர் பள்ளி கல்லூரி நாட்களில் நாடகம் எழுதி நடித்து, இயக்கி உள்ளார்.

## தொழில்

இவர் இருப்பு துணை ஆய்வாளராக 6 மாதம் ஐஸ் அவுஸ் பகுதியில் பணியாற்றிவிட்டு தென்னக இருப்புப்பாதையில் 4 ஆண்டுகள் பணிபுரிந்தார். இவர் கன்னட இயக்குநர் *புட்டண்ணா கனகலிடம்* கதையாசிரியாராக பணிபுரிந்தார். அவருடன் இணைந்து பணியாற்றிய *பரசக்கே கண்ட தின்மா* என்ற படம் வெற்றிபெற்றதையடுத்து அதை திருப்பூர் மணி தமிழில் தயாரிக்கத் திட்டமிட்டார். அதன் பொருட்டு இவர் தமிழ் திரையுலகுக்கு வந்தார். *பரசக்கே கண்ட தின்மா* என்ற படம் **ரோசாப்பூ ரவிக்கைக்காரி** என்று தமிழில் சிவகுமாரை கொண்டு எடுக்கப்பட்டது.

இவர் வண்டிச்சக்கரம் என்ற படத்தில் சிலுக்கு என்ற பாத்திரத்தில் ஸ்மிதாவை திரை உலகுக்கு அறிமுகப்படுத்தினார்

## சர்ச்சை

சில்க் ஸ்மிதாவின் வாழ்க்கை வரலாற்றைச் சொல்லும் படமான தி டர்ட்டி பிக்சர்சில் சில்க் ஸ்மிதாவை தொலைக்காட்சி, திரைப்படத் தயாரிப்பாளர் ஏக்தா கபூர் சித்தரித்த விதத்தை இவர் கடுமையாக விமர்சித்து இருந்தார். மேலும் சில்க் ஸ்மிதா பாத்திரத்துக்கு வித்யா பாலன் சரியான தேர்வல்ல என்றும் தெரிவித்தார் .

## மறைவு

உயர் ரத்த அழுத்தம் மற்றும் சர்க்கரை அளவு அதிகரிப்பு காரணமாக அவதிப்பட்டு வந்த நிலையில் சென்னையில் உள்ள தனியார் மருத்துவமனையில் சேர்க்கப்பட்டார். அங்கு சிகிச்சை பலன் அளிக்காததால் ஏப்ரல் 27, 2017 அன்று மாலை 7 மணியளவில் மரணம் அடைந்தார்.

## மேற்கோள்கள்

## உசாத்துணை

*  பரணிடப்பட்டது 2017-05-05 at the வந்தவழி இயந்திரம்
*  பரணிடப்பட்டது 2012-07-10 at the வந்தவழி இயந்திரம்
# கடைசீல பிரியாணி

| *கடைசீல பிரியாணி* |
| --- |
| இயக்கம் | நிஷாந்த் கலிதிண்டி |
| தயாரிப்பு | எஸ். சசிகாந்த்<br / சக்ரவர்த்தி ராமச்சந்திரன் நிஷாந்த் கலிதிண்டி |
| திரைக்கதை | நிஷாந்த் கலிதிண்டி விவேகானந்த் கலைவாணன் |
| இசை | ஜூடா பால் நீல் செபாஸ்டியன் |
| நடிப்பு | வசந்த செல்வம் தினேஷ் பாண்டி விஜய் ராம் |
| ஒளிப்பதிவு | அசீம் முகமது ஹெசின் ஜோஸ் ஜோசப் |
| கலையகம் | வை நொட் ஸ்டூடியோஸ் |
| விநியோகம் | வை நொட் ஸ்டூடியோஸ் |
| வெளியீடு | 19 நவம்பர் 2021 (2021-11-19) |
| ஓட்டம் | 113 நிமிடங்கள் |
| நாடு | இந்தியா |
| மொழி | தமிழ் |

கடைசீல பிரியாணி (*Kadaseela Biriyani*) என்பது 2021ஆம் ஆண்டு தமிழ் மொழியில் வெளியான கருப்பு நகைச்சுவைத் திரைப்படமாகும். இதை நிஷாந்த் கலிதிண்டி என்பவர் இணைந்து எழுதி இயக்கியிருந்தார். நிஷாந்த் கலிதிண்டி அறிமுக இயக்கத்தில் உருவான இப்படம் 2018இல் நிறைவுற்ற போதிலும், அதன் திரையரங்கு வெளியீடு 19 நவம்பர் 2021 தான் நடந்தது. இந்த படத்தில் வசந்த் செல்வம், தினேஷ் மணி, விஜய் ராம் ஆகியோர் நடித்துள்ளனர். மேலும் விமர்சன ரீதியாகப் பாராட்டைப் பெற்றனர். படத்தில் மலையாள வசனங்களும் இடம்பெற்றுள்ளன.

## கதை

மூன்று சகோதரர்கள் தங்கள் தந்தையின் மரணத்திற்கு பழிவாங்க உள்ளூர் நில உரிமையாளரின் ரப்பர் தோட்டத்திற்குள் நுழைகிறார்கள். ஆனால் நில உரிமையாளரின் வெறி பிடித்த மகனால் அவர்கள் எதிர்பார்க்கப்படுவதால் விதி கொடூரமான திட்டங்களைக் கொண்டுள்ளது.

## நடிகர்கள்

* மூத்த மகன் பெரிய பாண்டியாக வசந்த் செல்வம்
* இரண்டாவது மகன் இல பாண்டியாக தினேஷ் பாண்டி
* சிக்கு பாண்டியாக விஜய் ராம், இளைய மகன்
* கேரள ரப்பர் தோட்ட உரிமையாளராக விஷால் ராம்
* மனநோயாளி மகனாக அக்கிம் ஷாஜகான்
* பாண்டி சகோதரர்களின் தாயாக ஸ்டெல்லா
* பாண்டி சகோதரர்களின் தந்தையாக அருள்

விஜய் சேதுபதி சிறப்புத் தோற்றத்தில் நடித்திருந்தார்.

## ஒலிப்பதிவு

இப்படத்திற்கு ஜூடா பால், நீல் செபாஸ்டியன் ஆகிய இருவரும் இசையமைத்துள்ளனர். ஒலிப்பதிவுத் தொகுப்பில் உமாதேவி, சுஹைல் கோயா, தென்சின் ரங்டோல், பயல் ஜான் , சோலார் சாய் எழுதிய பாடல் வரிகளுடன் ஏழு பாடல்கள் இடம்பெற்றன.

## சான்றுகள்

## வெளி இணைப்புகள்

* இணையதள திரைப்பட தரவுத்தளத்தில் *கடைசீல பிரியாணி*
# ஐடிசி லிமிடெட்

ITC Company Lmt.|  |
| வகை | பொதுப் பங்கு நிறுவனம் (முபச: 500875
) |
| முந்தியது | W.D. & H.O. Wills . |
| நிறுவுகை | 24 ஆகத்து 1910 (Imperial Tobacco Company of India ஆக) |
| தலைமையகம் | கொல்கத்தா, மேற்கு வங்காளம், இந்தியா |
| முதன்மை நபர்கள் | சஞ்சிவ் பூரி(சேர்மன்) |
| தொழில்துறை | குழுமம் (நிறுவனம்) |
| உற்பத்திகள் | எப்.எம்.சி.ஜி புகையிலை ஹோட்டல்கள் வேளாண்சார் தொழில் தாள் அட்டை & சிறப்பு தாள்கள் சிப்பமிடுதல் தகவல் தொழில்நுட்பம் |
| வருமானம் | ₹60,493 கோடி (ஐஅ$7.1 பில்லியன்) (2017) |
| இயக்க வருமானம் | ₹15,037 கோடி (ஐஅ$1.8 பில்லியன்) (2015) |
| நிகர வருமானம் | ₹10,471 கோடி (ஐஅ$1.2 பில்லியன்) (2017) |
| மொத்தச் சொத்துகள் | ₹32,159 கோடி (ஐஅ$3.8 பில்லியன்) (2015) |
| பணியாளர் | 25,959 (Mar 2013) |
| பிரிவுகள் | ITC Infotech, Surya Nepal Pvt. Ltd. |
| இணையத்தளம் | www.itcportal.com |

**ஐடிசி லிமிடெட்** (*ITC Limited*) (முபச: 500875
) இந்தியாவில் கொல்கத்தாவைத் தலைமையிடமாகக் கொண்ட பொதுப் பங்கு நிறுவனமாகும். இந்நிறுவனம் கொல்கத்தாவில் அதன் பதிவு அலுவலகத்தை கொண்டிருக்கிறது. இந்நிறுவனம் இந்தியா முழுவதும் 60 க்கும் மேற்பட்ட இடங்களில் 26,000 க்கும் மேற்பட்ட ஆட்களை பணியமர்த்தியுள்ளது; ஃபோர்ப்ஸ் 2000 பட்டியலிலும் இடம் பெற்றுள்ளது. சிகரெட்டுகள், பயணியர் விடுதிகள், காகிதப் பொருட்கள், அட்டைப்பெட்டிகள், வேளாண் பொருள் ஏற்றுமதி என பல துறை வர்த்தகத்தில் ஈடுபட்டுள்ளது.

## மேற்கோள்கள்
# சிரத்தா ஆர்யா

| சிரத்தா ஆர்யா |
| --- |
|  2017இல் சிரத்தா ஆர்யா |
| தொழில் | நடிகை, வடிவழகி |
| நடிப்புக் காலம் | 2004–தற்போது வரை |

**சிரத்தா ஆர்யா** (*Shraddha Arya*) (பிறப்பு 17 ஆகத்து 1987) இந்தியவைச் சேர்ந்த திரைப்பட நடிகையும், தொலைக்காட்சி நடிகையும் ஆவார். இவர் நடிகரும் இயக்குநருமான எஸ்.ஜே. சூர்யாவின் கள்வனின் காதலி என்ற தமிழ்த் திரைப்படத்தில் நயன்தாராவுடன் நடித்திருந்தார். பாலிவுட் திரைப்படமான *நிஷபத்*, தெலுங்குத் திரைப்படமான "கொடவா" படத்தில் வைபவ் ரெட்டியுடன் கதாநாயகியாக அறிமுகமானார். லைப் ஓகே தொலைக்காட்சியின் நாடகத் தொடர்களான *மெயின் லக்ஷ்மி தேரே ஆங்கன் கி*, *தும்ஹாரி பாகி*, *ட்ரீம் கேர்ள்* ஆகியவற்றில் நடித்ததற்காக இவர் அறியப்படுகிறார்.  2017 முதல், ஜீ தொலைக்காட்சியின் சின்னபூவே மெல்லபேசு என்ற தொடரில் டாக்டர் பிரீதா அரோராவின் பாத்திரத்தை இவர் சித்தரித்து வருகிறார். இதே நேரத்தில் 2019ஆம் ஆண்டில், இவர் *நாச் பாலியா* 9இல் ஆலம் மக்கருடன் ஒரு போட்டியாளராக பங்கேற்றார்.

## ஆரம்ப கால வாழ்க்கை

ஆர்யா 17 ஆகத்து 1987 அன்று இந்தியாவின் புது தில்லியில் பிறந்தார். பின்னர், மும்பை பல்கலைக்கழகத்தில் பொருளாதாரத்தில் முதுகலைப் பட்டம் பெற்றார். 2005இல், இவர் விளம்பரத் துறையில் ஒரு தொழிலைத் தொடர மும்பைக்கு சென்றார்.

## சொந்த வாழ்க்கை

2015 ஆம் ஆண்டில், வெளிநாடு வாழ் இந்தியரான ஆர்யா ஜெயந்த் உடன் நிச்சயதார்த்தம் செய்துகொண்டார். ஆனால் இருவருக்கும் இணக்கத்தன்மை இல்லாத காரணமாக தங்கள் நிச்சயதார்த்தத்தை ரத்து செய்தனர். ஓர் இந்தியத் தொழிலதிபரும் வழக்கறிஞருமான ஆலம் சிங் மக்கருடன் 2019இல் நாச் பாலியா என்ற ஒரு நடன நிகழ்ச்சியில் பங்கேற்க முடிவு போது ஆர்யா தான் அவருடன் உறவில் இருப்பதாகத் தெரிவித்தார்.

## தொழில்

ஜீ தொலைக்காட்சியின் திறமை வேட்டை நிகழ்ச்சியான இந்தியாவின் சிறந்த *சினிஸ்டார் கி கோஜ்* மூலம் ஆர்யா தனது வாழ்க்கையைத் தொடங்கினார். இப்போட்டியில் இவர் இரண்டாமிடம் பெற்றார்.

2006ஆம் ஆண்டு வெளியான தமிழ்த் திரைப்படமான *கல்வானின் காதலி* மூலம் நடிகர்-இயக்குநர் எஸ்.ஜே.சூர்யாவுக்கு இணையாக அறிமுகமானார். அதன் பிறகு, இவர் ராம் கோபால் வர்மாவின் *நிஷாப்த்* என்ற படத்தில் மூலம் பாலிவுட்டில் நுழைந்தார். மேலும் இவர் ஷாஹித் கபூருடன் *பாத்சாலா* என்ற படத்தில் தோன்றினார். இதே சமயத்தில் இவர் தெலுங்குத் திரைப்படத் துறையில் நுழைந்தார். நடிகர் வைபவ் உடன் *கொடவா*, *கோதி முகா*, *ரோமியோ* ஆகிய படங்களில் கணிசமான பாத்திரங்களில் நடித்தார். இவர் இரண்டு கன்னடத் திரைப்படங்களிலும், ஒரு மலையாளப் படத்திலும் நடித்துள்ளார். 2011ஆம் ஆண்டில், இந்திய நாடகத் தொடரன *மெயின் லக்ஷ்மி தேரே ஆங்கன் கி* மூலம் தொலைக்காட்சிக்கு அறிமுகமானார். லைப் ஓகேவின்*தும்ஹாரி பாக்கியில்* பாக்கியின் பாத்திரத்தில் இவரது முன்னேற்றமான நடிப்பு வந்தது. *டிரீம் கேர்ள் - ஏக் லட்கி தீவானி சி -*யில் ஆயிஷாவின் பாத்திரத்தில் இவர் மேலும் உயர்ந்தார்.

2016 ஆம் ஆண்டில், ஏக்தா கபூர் ,ஷோபா கபூர் ஆகியோர் தயாரித்த *மஸாக் மசாக் மெய்* என்ற நகைச்சுவை நிகழ்ச்சியை ஆர்யா தொகுத்து வழங்கினார்.

சிரத்தா ஆர்யா தி டைம்ஸ் ஆஃப் இந்தியா பட்டியலிட்ட தொலைக்காட்சியில் டைம்ஸ் 20 இல் மிகவும் விரும்பத்தக்க பெண்கள் பட்டியலில் 2017இல் 16ஆவது இடத்திலும், 2018இல், வரிசை எண் 15லும், 2019இல், வரிசை எண் 18லும் 2020இல், வரிசை எண் 14லும் இடம் பெற்றார்.

## மேற்கோள்கள்

## வெளி இணைப்புகள்

விக்கிமீடியா பொதுவகத்தில்,
 சிரத்தா ஆர்யா
என்பதில் ஊடகங்கள் உள்ளன.

* ஐ.எம்.டி.பி இணையத்தளத்தில் சிரத்தா ஆர்யா
* இன்ஸ்ட்டாகிராமில் சிரத்தா ஆர்யா
* டுவிட்டரில் சிரத்தா ஆர்யா